বাংলায় প্রথম কল্পবিজ্ঞান – ফ্যান্টাসি ওয়েবজিন কল্পবিশ্বে আপনাকে স্বাগত!
সাবস্ক্রাইব করুন
বাংলা অনুবাদ – শ্রীপর্ণা বন্দ্যোপাধ্যায়
মাইক আর মলি কার্সন উপগ্রহ পর্যবেক্ষণ কেন্দ্রের দরজায় অপেক্ষা করছিল। অধ্যাপক গ্লীম তাদের ওই মস্ত দূরবীনে চোখ রেখে দেখতে দেবেন তো? গতবার তো ওই লাল দাড়িওয়ালা বিজ্ঞানীর কথাবার্তা মোটেই আশ্বাসব্যঞ্জক লাগেনি।
মাইক ও মলির বাবা ক্যাপ্টেন রিচার্ড কার্সন অন্তরীক্ষ গবেষণাগারের ভারপ্রাপ্ত আধিকারিক। ছেলেমেয়েদের হয়ে এবার তিনি মুখ খুললেন, “ওদের ভেতরে আসতে দিলে আপনার কোনও বিপদ নেই গ্লীম। ওরা জানে ওদের কতটা সাবধানে থাকতে হবে।”
“বেশ বেশ, তোমরা এসো, তবে কুকুরটাকে বাইরে রেখে।” অধ্যাপক অনুমতি দিলেন।
“টেলিস্কোপটা ঠিক কামানের মতো দেখতে।” মলি মাইকের কানে ফিসফিস করল।
“তারা শিকারের বন্দুক!” মাইকও ফিসফিসিয়ে জবাব দিল।
“এই তো! এই তো এসেছে!” মাইক চেঁচিয়ে উঠল।
টেলিপ্রিন্টারে অধ্যাপক গ্লীম উপগ্রহ নিরীক্ষণের দিক, উচ্চতা, সময় – যাবতীয় খুঁটিনাটি টাইপ করে ফেলেছেন। ক্যাপ্টেন কার্সন উচ্ছ্বসিত হয়ে বললেন, “দুর্দান্ত ট্রিপল প্লে হল। মাইকের পর গ্লীম, তার থেকে মলি।”
“আমরা স্যাটেলাইটটা কিন্তু মার্ক করেছি। মানে হোম টীমের এক পয়েন্ট হল।” মাইক বেশ গর্বিতভাবে বলল।
“ডিক, তুমি একবার চোখ লাগিয়ে দেখবে নাকি?” অধ্যাপক তাঁর বন্ধু ক্যাপ্টেন কার্সনকে প্রশ্ন করলেন। “আর কোনও স্যাটেলাইট প্রমিস করতে পারছি না, তবে অন্য কিছু ইন্টারেস্টিং চোখে পড়তেই পারে।”
“দ্যাখো আমার একটা থিওরি আছে। আমরা স্পেস সম্পর্কে খুব কম জানি। কারণ যত ওপরে ওঠা যায় বাতাস ততই পাতলা হয়ে যায়। অর্থাৎ মনে করা যায় অন্তরীক্ষে আদৌ বাতাস নেই। কিন্তু সত্যিটা কি আমরা জানি না। কিছুই কি নেই? এদিকে এসো, আমার তত্ত্বটা ডেমনস্ট্রেট করি।”
গ্লীম বললেন, “এই দ্যাখো।”
কার্সন বললেন, “আমরা সবাই জানি পুকুরে পাথর ছুঁড়লে একটা প্রতিক্রিয়া হয় যাতে প্রতিটা জলবিন্দুর স্থানান্তর ঘটে।”
“এজ্যাক্টলি। তার মানে যখন আমরা একটা বড়ো উপগ্রহ আকাশে ছুঁড়ছি তখন হয়তো কোনও তরঙ্গ কোনও শক ওয়েভ স্পেসে ছড়াচ্ছে। এর ফলে হয়তো ধরা যাক অন্য কোনও জগতের পাঠানো স্পেস শিপ মনে করো চাঁদের উল্টোদিকে রয়েছে, সেটা ভেঙে যেতেই পারে।”
“আমার পালা, যাই দেখে আসি।” কার্সন বললেন।
ক্যাপ্টেন কার্সন মাইক আর মলিকে দরজার দিকে ঠেলে নিয়ে গেলেন। “বাড়ি চলে যাও। যত তাড়াতাড়ি সম্ভব ছোট। ইমার্জেন্সি প্ল্যান এক্স তখনই ঘোষণা করা হয় যখন বহির্জগত থেকে আক্রমণ আশঙ্কা করা হয়।”
প্রবল অনিচ্ছা সত্ত্বেও বাড়ির দিকে রওনা হতে হল। মাইকও ছুটল পাশাপাশি। কিন্তু তাদের মন তাদের ইচ্ছার বিরুদ্ধেই কোথায় ধাওয়া করল যেন…
ক্রমশ দুই ভাইবোনের ভাবা বন্ধ হয়ে গেল। নিজেদের অজ্ঞাতেই তারা বাড়ির দিকে হেঁটে চলল।
পরের দিন সকালে মাইক আর মলি তড়িঘড়ি রান্নাঘরে পৌঁছল। মা প্যানকেক তৈরি করছিলেন। তাঁর মুখ যথারীতি হাসিখুশি। সকালের রোদে রান্নাঘরটাও অন্যান্য দিনের মতোই লাগছিল।
“ও মা, এখন খাবার কথা কে ভাবে? কাল রাতে কি হল জানো? ধুর! কেন যে আমাদের বাড়ি ফিরে ঘুমোতে হল?”
মাইক বলল, “আমাদের কি যে হল? ওই এক্সাইটমেন্টের মধ্যে আমি নিশ্চয়ই বাড়ি ফিরে নাক ডাকাতে চাইনি। কিন্তু হঠাৎ ওয়ার্নিং সিস্টেম এমন করে বাজতে লাগল….। মা, বাবা কোথায় গো? আমাদের উপর কি ভিনজাগতিক আক্রমণ শুরু হয়েছে? কিছু কি জানো?”
“না তো!।” শ্রীমতী কার্সন শেষ প্রশ্নটার জবাব প্রথমে দিলেন। “তোমার বাবা কাজে গেছে। আজ একটা ইম্পরট্যান্ট রিসার্চ রকেট পুনরুদ্ধার করা হচ্ছে। আমার মনে হয় না স্পেস ওয়ার্নিং সিস্টেম কেন বেজে উঠল সেটা কারোরই জানা আছে।”
মাইক নিজের জায়গায় বসে পড়ল। “আমার মাথায় কিচ্ছু ঢুকছে না। কাল রাতে কি হয়েছিল তোর কিছু মনে আছে মলি?”
“আমার প্রশ্ন সেটা নয়। স্পেস ওয়ার্নিং সিস্টেমে ধরা পড়ল পৃথিবীর দিকে ইউএফও মানে অজানা উড়ন্ত কিছু ধেয়ে আসছে। এই মেসেজ পেয়ে আমরা কি করেছিলাম?”
“ইমার্জেন্সি প্ল্যান এক্স ডিক্লেয়ারড হল, মনে আছে। আমরা বাড়ি ছুটে এলাম। তারপর আজ সকাল!”
“কিন্তু এই উত্তেজনার মধ্যে আমরা ঘুমোলাম কি করে? আমার তো বালিশে মাথা ঠেকানোর কথাও মনে নেই।”
“ও, তার মানে ইমার্জেন্সি প্ল্যান এক্সের কলকাঠিতেই আমরা বাড়ি চলে এসেছি? আচ্ছা, এই হিপনো-রে কি সবার ওপর কাজ করে?” মাইক প্রশ্ন করল।
“কেলি!” মাইক ও মলি একসাথে চমকে উঠল। “কেলি কোথায়? ও তো আমাদের সঙ্গেই বেরিয়েছিল।”
ক্যাপ্টেন মাইক আর মলির দিকে হাত নেড়ে নিজের অধীনস্থ দলকে ডাকলেন, “ওটাকে গুলি করো।”
মলি একেবারে স্থির হয়ে দাঁড়িয়ে পড়ল। এতটা ভয় পেয়েছে যে মনে হচ্ছে প্রায় গলার কাছে উঠে আসা হৃদপিণ্ডের ধুকপুকুনি শুনতে পাচ্ছে। কিন্তু যা শুনছে তা হৃৎস্পন্দন নাকি অন্য কিছু? শব্দটা শুনতে শুনতে মলি একটা হাত আস্তে আস্তে সাহস করে কোনও মতে তুলে কমলা লোমশ প্রাণীটাকে আঘাত করল। আবার ধাক্কা দিল। যে আওয়াজটা নিজের গলার কাছ থেকে উঠে আসছে সেটা এই মহাকাশ থেকে আগত প্রাণীটির।
মলি হেসে ফেলল, “জানি না এটাকে ক্যাটারফ্লাই বলব কিনা, তবে নিশ্চিত এটা কারও পুষ্যি।”
মাইক ক্যাটারফ্লাইটার দিকে তাকিয়ে দেখল সেটা মলির গলা জড়িয়ে লেজ নাড়ছে। বলল, “যদি কেলি বাড়ি থাকে ওর কিন্তু এই জিনিস বাড়ি নিয়ে আসাটা মোটেই পছন্দ হবে না।”
মলি মাথা ঘুরিয়ে শুনে বলল, “মনে হচ্ছে আবার নিজের হার্টবিট শুনছি -–.”
“কি ভাবব রে?”
মলি বলল, “তোর কি মনে হয় এর খিদে পেয়েছে? কি দিই বল তো?”
মাইক একটু ভেবে বলল, “উম্‌ম্‌, বেড়াল দুধ খায় আর প্রজাপতি ফুলের মধু। এক কাজ করলে হয় না? গরম দুধে একটু মধু মিশিয়ে দিয়ে দেখি খায় কিনা।”
“তুমি ঠিক আছো তো ডিক? বাচ্চারা একটা সৃষ্টিছাড়া জীবকে বাড়ি নিয়ে এসেছে –” মা বললেন।
“কি হতে চলেছে সেটার যদি আঁচ পেতাম –। যাই হোক চেষ্টা করছি চিন্তা না করতে। খুব সাবধানে থেকো কিন্তু তোমরা।”
শ্রীমতী কার্সন ছাদে যেতে মলি প্রশ্ন করল, “বাবা কি জানত ওয়ার্নিং কেন বেজেছিল?”
মলি নীচে পাহাড়ের পাদদেশে তাকিয়ে বলল, “ওখানে কিছু একটা হচ্ছে।”
মলি উত্তেজনায় ছটফট করছে, “এ আবার কি ?”
“অত জলদি কিছু ভেবে নিস না। আগে তো যোগাযোগ করে জানুক ওরা বন্ধু না শত্রু।”
এবার আর নৌকোগুলো দেখার জন্য লেন্সের প্রয়োজন হল না। ওগুলো আস্তে আস্তে নীচে নামছে। তারপরেই অভিমুখ বদলে ওপরে ওঠা শুরু করল। কিছুক্ষণ পরে আবার নেমে এল। আবার ঠিকরে ওপরে। যেন নামা ওঠার খেলা চলছে।
“ঠিক যেন বাতাসে শ্বাস নিতে নিতে আসছে।” অদ্ভূত যানগুলোর দিকে চোখ রেখে বলল মাইক।
“মনে হয় তুমি ধরে ফেলেছ। এই ভাবে স্পেসক্র্যাফ্‌টের স্পীড গ্র্যাজুয়ালি কমিয়ে নিরাপদে বায়ুমণ্ডলে ঢোকার এটা কিন্তু একটা ভালো পদ্ধতি। শুধু আমরাই জানি না কি ভাবে এটা করতে হয়। আরে! দ্যাখো দ্যাখো!”
ক্যাবেজা পাহাড়ে ধ্বংসাবশেষ
কাছাকাছি একটা শব্দ হচ্ছে। বিছানার ধারে বসে কান খাড়া করে শুনল। বুঝতে পারল বাবা আসছেন জলখাবার খেতে আর নাইট ডিউটির পোশাক বদলাতে। মলি ঝটপট মুখ হাত ধুয়ে সেরে রান্নাঘরের দিকে গেল।
ক্যাপ্টেন কার্সন তৈরি হতে হতে মলির বেকন, ডিম ও কফি দিয়ে প্রাতরাশ সারা হয়ে গেছে। কার্সন খাওয়া শুরু করতে জিজ্ঞাসা করল, “বাবা স্পেস শীপটায় কেউ বেঁচে ছিল?”
“আমাদের মতো স্পেস শীপ হলে থাকত না। আমি আমার ক্রু মেম্বারদের পাঠিয়েছি যদি কোনও খোঁজ পাওয়া যায়। থ্যাংক ইউ ফর দ্য ব্রেকফাস্ট। যদি কোনও খবর পাই তোমাকে জানিয়ে দেব।”
বাবা বেরিয়ে যাওয়ার পর মলি নিজের ঘরে ফিরে গেল। প্রজাপতি বেড়াল জেগে উঠেছে। মলি নিজের হাত বাড়িয়ে বলল, “গুড মর্নিং ইউ প্রীটি ক্রিয়েচার।”
কিন্তু ক্যাটারফ্লাইটা ওর কাছে এল না। কিছু একটা সমস্যা হয়েছে ওর। নিজের সোনালি ছোপ ছোপ ডানা জোড়া ঝটপটিয়ে উঠল। অ্যান্টেনা উঁচিয়ে শোনার চেষ্টা করল যেন। মাইককে তোলা দরকার। কিছু একটা করতে হবে।
বাবাকে ডাকতে গিয়েও ডাকল না। বাবার এমনিতেই অনেক সমস্যা। ভাইয়ের ঘরে ছুটে গিয়ে তাকে ঝাঁকুনি দিয়ে তুলল।
“আমারই ভুল। কিন্তু এখন কি করব?” আফসোসের গলায় বলল মলি।
মাইক চিৎকার করে উঠল, “আমার মনে হয় এখানেই স্পেস শীপটা ভেঙে পড়েছে।”
মাইক জিজ্ঞাসা করল, “তুমি উঠতে পারবে? হাঁটতে? হাড় ভাঙেনি তো? অনেকটা পড়েছ।”
মাইক উৎফুল্ল হয়ে আবার বলল, “তুমি বেশ লাকি বলতে হয়।”
“ভেবো না। আমরা একটু পরেই তোমাকে দেখতে যাব।” নতুন বন্ধুকে কথাটা বলে বাবাকে প্রশ্ন করল, “ওকে ওখানে পাঠালে কেন বাবা? ও যথেষ্ট ফ্রেন্ডলি আর চোটও বলতে গেলে কিছুই লাগেনি।”
“আমি নিশ্চিত ও আমাদের বন্ধু।” মলি মাইকের কথাগুলো পুনরাবৃত্তি করল।
ওরা দুজন পরস্পরের দিকে চোখে মুখে প্রশ্ন নিয়ে তাকাল। ওদের কেন মনে হচ্ছে ওই নক্ষত্র বালক বন্ধু। অবশ্য এভাবে অন্ধ বিশ্বাস করা ঠিক নয়। ও যে শান্তি ও বন্ধুত্ব নিয়েই এসেছে সেই ব্যাপারে আগে নিশ্চিত হতে হবে।
যখন ক্যাপ্টেন কার্সন হাসপাতালের অপেক্ষা ঘরে এলেন, মাইক ও মলি ছুটে এল দেখা করতে। তারা জানত ছেলেটাকে নিয়ে হলের ওপারে একটা ঘরে একদল বিজ্ঞানী পরীক্ষানিরীক্ষা করছে।
“স্টার বয় ঠিক আছে তো?” দুজনেরই প্রশ্ন।
“ওকে এখন ছাড়া হচ্ছে। কি মনে হয় ওকে বাড়ি নিয়ে যাওয়া যাবে?”
“আমরা কি বাইরে যেতে পারি স্যর? মানে আবার কোনও বিজ্ঞানী আমাকে ধরে ফেলার আগে? আর একটাও প্রশ্ন যদি শুনি…”
ক্যাপ্টেনের কাজ শেষ হওয়া পর্যন্ত ওরা তিনজন বাইরে লনে অপেক্ষা করতে লাগল। মলির প্রচণ্ড কৌতূহল হচ্ছে। বলল, “আমরা ক্যাটারফ্লাইটার নাম জানি –”
ছেলেটার চোখ জ্বলজ্বল করে উঠল, “ক্যাটারফ্লাই কি জিনিস?”
ভিনগ্রহী হেসে বলল, “দুটোর কম্বিনেশন।”
“আমরা কিন্তু রীতিমতো অবাক তুমি আমাদের ভাষা এমন চমৎকার বলছ কি করে।”
মাইক বলল, “ধর যদি তুমি আরও খানিকটা দক্ষিণে পড়তে যেখানে শুধু স্প্যানিশ বলা হয়। তুমি কি স্প্যানিশও জানো?”
“সেটা আর একটা ভাষা তো? হ্যাঁ বুঝতে পারি।”
“আর ফ্রেঞ্চ, জার্মান বা রাশিয়ান?”
“আমাদের জগতে সব ভাষাই বুঝতে পারি, কিন্তু আমরা বিশেষ বলি না এখানে যেমন বলছি।”
“তাহলে নিজেদের মধ্যে কথা বলো কি করে?”
“একটু সময় পেলে হয়তো তোমাদের দু’জনকে শেখাতে পারব।”
মলি বলে উঠল, “আমরা যেটা জানতে চাই সেটা হল তোমার নাম। এই এই করে কতক্ষণ ডাকব?”
“আমার নাম লুরু। মনে হয় নিজের সম্পর্কে আর একটু বলা উচিৎ। আমার বাবা রেগাস নক্ষত্র মানুষদের নেতা। আমাদের বাড়ি এখান থেকে অনেক অনেক দূরে এক নক্ষত্রলোকের গ্রহে।”
“আমার বাবা আমাকে ঠিক খুঁজে নেবে।”
“ইয়াও! ই-য়াও!” মাইক, মলি বা কেরি কেউই ক্যাটারফ্লাইয়ের ভাষা বোঝে না। তবু বেশ বুঝতে পারল ও বলছে, “এইও! এই ছেলেটা আমার, একদম ছোঁবে না!”
হাঁটতে হাঁটতে মাইক একটু ভাবুক স্বরে বলল, “তোমাদের মুখে কথা না বলার দরকার কেন হয় না, কারণটা বোধহয় আন্দাজ করতে পারছি লুরু। জন্তুদের কথা বোঝা অনেক সহজ।”
নক্ষত্র বালক হেসে বলল, “পেটে কিছু পড়লে হয়তো শেখাতে পারব।”
লুরু মলির দিকে না তাকিয়েই বলল, “না না, কিছু না”
লুরু কেমন ধারা গলায় বলল, “আমি নক্ষত্র মানুষদের কথা ভাবছিলাম।”
ঠিক সেই মুহুর্তে মানমন্দিরের আলো চলে গেল। হাতড়ে হাতড়ে বিকল্প বিদ্যুৎ চালুর সুইচ কিংবা ফ্লাশ লাইট খুঁজে পাওয়ার আগেই আলো চলে এল। প্রফেসর গ্লীম ভাবলেন ছোটখাটো বিদ্যুৎ বিভ্রাট। কথা বলতে বলতে মলির লুরুর অস্বাভাবিক আচরণের কথা মনে ছিল না।
পরের দিন লুরু সারাটা সকাল নিজের ঘরে থেকে একেবারে দুপুরের খাবার খেতে বাইরে এল। শ্রীমতী কার্সনের কাছে ক্ষমাও চেয়ে নিল, কিন্তু কিছু খুলে বলল না। খাওয়া শেষ করে ঘুমোবে বলে আবার নিজের ঘরে চলে গেল।
মাইক আর মলি বই হাতে গান শুনতে শুনতে অপেক্ষা করতে লাগল স্টার বয়ের কখন ঘুম ভাঙে। তারা পরিকল্পনা করেছিল লুরুকে পাহাড়ের মধ্যে একটা গুহা দেখাবে। মাইক অস্থির হয়ে বলল, “এখনই শুরু না করলে অন্ধকার হওয়ার আগে ফিরে আসা যাবে না”
মলি বলল, “কাল রাত থেকে ও কেমন অদ্ভূত বিহেভ করছে দেখেছিস? টেলিস্কোপ দিয়ে দেখার সময় ওর কিছু একটা চোখে পড়েছে।”
“আমি গিয়ে ওকে ডেকে তুলি। আমাদের সঙ্গে যাবে না পড়ে পড়ে ঘুমোবে?”
হল পেরিয়ে লুরুর ঘরে কাছে গিয়ে ভেজানো দরজায় আঘাত করল। “লুরু।” কিন্তু কোনও উত্তর এল না। দরজায় জোরে জোরে মেরে চেঁচিয়ে ডাকতে লাগল মাইক।
“এই আওয়াজেও ঘুম ভাঙল না। ভেতরে গিয়ে দেখে আসি মলি।”
“তোমরা কি আমায় খুঁজছ?”
“বাইরে চমৎকার ছায়া। আমি সত্যিই ঘুমিয়ে পড়ে ছিলাম।”
লুরু জানলার দিকে তাকিয়ে ছিল। ওদের দিকে তা ফিরেই উত্তর দিল, “সকাল থেকে দেখছি না।”
“তাহলে চলো ওকে খুঁজি।”
“কোনও লাভ নেই।” বিষণ্ণ গলায় কথাগুলো বলে লুরু যোগ করল, “মানে হয়তো রেডি হলেই ফিরে আসবে।”
“তোমার কি মনে হয় কোরাক কাছাকাছি ঘুরে বেড়াচ্ছে?
“বোধহয় পাহাড়ের দিকে গেছে।” লুরু যেন বেশ ভেবেচিন্তে বলল।
“আমি বুঝতে পারছি না ওর কি কোরাকের জন্যও কোনও চিন্তা নেই?” যন্ত্রের আওয়াজ ছাপিয়ে একটু চেঁচিয়ে বলতে হল কথাগুলো মলিকে।
“কেন থাকবে না? মনে হয় ওর পেট কোথায় যেতে পারে ও জানে; কিন্তু কিছু করার তো নেই।”
“দুজনেই কোথায় গায়েব হল কিছুই বুঝতে পারছি না।”
“এই লুরুর আমাদের দরকার মাইক। কিন্তু সেটা ও বলছে না কেন?”
মাইক ওকে থামিয়ে বলল, “চুপ চুপ, শোন…। ওই দ্যাখ…”
মাইক আতঙ্কিত গলায় বলল, “কোথাও একটা সঙ্কেত বিঘ্ন ঘটছে না? আমি কোনও শব্দ বা ছবি পাচ্ছি না, কিন্তু মনে হচ্ছে ও আমাদের শাসাচ্ছে মলি। ওখানে যাওয়া নিরাপদ নয়।”
“কিন্তু এখানে দাঁড়িয়ে থাকব, কিছুই করব না? ওদেরও তো কোনও বিপদ হয়ে থাকতে পারে।”
“লুরু আমাকে কিছু একটা বলছে। পরিষ্কার বুঝতে পারছি না, কোনও বিপদের সংকেত দিচ্ছে আমারা যেন আর না এগোই।”
নদী খাত ধরে কিছু একটা উঠে আসছে। ওরা ভয়ে গুহার আরও ভেতরে অন্ধকারে সেঁধিয়ে গেল। গুহামুখের ফাঁক দিয়ে সূর্যের আলো দেখা যাচ্ছে।
মলি এতক্ষণে একটা দীর্ঘশ্বাস ফেলল। ফিসফিসে বলল, “আমাদের দেখে ফেললে কি হত মাইক? যা ভয় পেয়েছিলাম না…”
“আমিও তো।” লুরুর মুখটা মনে পড়ায় বলল, “কিন্তু কে ছিল? আমি শিওর একটা বদমাশ।”
মাইক বলল, “সেটা আমারও মনে হল। আচ্ছা লুরু, ও আমাদের কথাবার্তা শুনতে পেন না কেন?”
“একমাত্র ভালো মনের ফ্রেন্ডলি মানুষরাই মনের কথা বুঝতে পারে। অ্যাস্ট্রোর পক্ষে আমার বা তোমাদের মনের কথা পড়া সম্ভব নয়।”
“হ্যাঁ, আমি অ্যাস্ট্রোর স্পেস স্কিফ দেখেছিলাম। ও আমাদের সঙ্গে তোমাদের লোকজনদের মধ্যে গণ্ডগোল পাকাতে এসেছে।
“তুমি সোজা বাড়ি চলো লুরু। ওই উন্মাদটাকে একা ছাড়ো। এখানে আর এক মুহূর্ত নয়, শুনলে?”
মাইক প্রশ্ন করল, “লোকটা কি ধরণের ঝামেলা পাকাতে চলেছে। নিশ্চয়ই একা একা যুদ্ধ করার কথা ভাবছে না।”
“কি বোকা বোকা ব্যাপার! আমাদের আদৌ তেমন কোনও প্ল্যান নেই। আমরা শান্তি চাই, যুদ্ধ নয়। বাড়ি এসো। লোকটা নিজের ছিটিয়াল মাথা নিয়ে যা খুশি প্ল্যান বানাক।”
“পারব না, মাইক। অ্যাস্ট্রো আমার কোরাককে নিয়ে গেছে। ওর কথা মতো কাজ না করলে ও কোরাককে মেরে ফেলবে। কিন্তু আমি বন্ধুদের জিনিস কি করে চুরি করি?”
মাইক ও মলি দেখল লুরুর বিষাদ হঠাৎ ভয়ে পরিণত হল। ঢোক গিলে চিৎকার করল, “দৌড়ও! আ্যাস্ট্রো সন্দেহ করেছে আমি তোমাদের সঙ্গে কথা বলছি আর তোমরা কাছাকাছিই ছিলে। জলদি পালাও!”
“তোমায় একা ফেলে, অসম্ভব…”
মাইক মলিকে হ্যাঁচকা টেনে বলল, “আমাদের আর বেশি সময় নেই, কুইক…”
কোনও কিছু পরিকল্পনার সময় ছিল না, কিন্তু ভাগ্যক্রমে দুই ভাইবোনের সেই মুহূর্তে একই বুদ্ধি মাথায় এল। প্রোপেলার রকেট ছুঁড়ে ঝট করে চোখের অ্যাস্ট্রোর আড়ালে চলে গেল। গতি বাড়িয়ে চলে গেল গুহার মুখের দিকে যেখানে বড়ো পাথরটা কোনওমতে টাল সামলে আছে।
“লোকটাকে এইখানে আনতে হবে। আমাদের একটাই সুযোগ। রিস্ক নিতে ভয় করছে। ভয়ে মাথা গুবলেট না হলেই হল।”
“খুব সাবধান কিন্তু। তুই ওর সামনে আটকা পড়ে যেতে পারিস। এই, ও চলে এসেছে।“
“বাবা, আমাদের অ্যাস্ট্রোকে ধরতে হবে। শিগগির করো! ও গুহা থেকে বেরিয়ে আসার আগেই ধরতে হবে।” দুজনেই এক সাথে বলে উঠল।
“আগে বসো, শান্ত হও। দশ পর্যন্ত গোন। তারপর ঠিকঠাক গুছিয়ে বলো।” প্রফেসর গ্লীম বললেন।
প্রফেসর গ্লীম কাঁধ ঝাঁকিয়ে বললেন, “প্রশ্ন তো অনেক, কিন্তু আমাদের কাছে উত্তর খুব কম। গত রাতে আমাদের খানিকক্ষণের জন্য বিদ্যুৎ চলে গিয়েছিল মনে আছে? লোকটা এখানে এল কি ভাবে তার উত্তরটা হয়তো এর মধ্যে লুকিয়ে আছে। আমাদের ব্ল্যাক আউট করল কি ভাবে?”
কয়েক মুহূর্ত সব নিস্তব্ধ। তারপর অ্যাস্ট্রোর গমগমে আওয়াজ প্রতিধ্বণিত হল, “আমি বাইরে আসছি পৃথিবীবাসী, একটাই কারণে, আমার পরিকল্পনা এখন বাস্তবায়িত করার সময় নয়।”
কার্সন চেঁচিয়ে উঠলেন, “টেক হিম।”
অ্যাস্ট্রোকে হাসপাতালে নিয়ে যাওয়া হল, মাথায় একটা আব ছাড়া আর কোনও আঘাত লেগেছে কিনা পরীক্ষা করে দেখতে। সেখানে তাকে কড়া প্রহরায় রেখে বেরিয়ে আসার সময় হঠাৎ সাইরেন বাজতে শুরু করল। স্পেস ওয়ার্নিং সিস্টেমের হুঁশিয়ারি।
সেই সঙ্গে বুলহর্নের চিৎকার, “ইমার্জেন্সি…ইমার্জেন্সি…”
ক্যাপ্টেন দ্রুত আদেশ দিলেন, “শিগগির হেডকোয়ার্টারে যাও। আমার এক্সিকিউটিভ অফিসারদের বলো ইমার্জেন্সি প্ল্যান এক্স-টু চালু করতে –” ক্যাপ্টেনের গলা থেমে গেল। মুখের অভিব্যক্তি অদ্ভূত । মাথা ঘোরালেন এমন ভঙ্গিতে যেন কিছু শুনছেন। জওয়ানরাও সতর্ক হয়ে কিছু শোনার চেষ্টা করতে লাগল।
ডাক্তার, নার্স, রুগী যারা হাঁটতে সক্ষম সবাই সারি বেঁধে হাসপাতাল ছেড়ে চলল। নীচে বেসের দপ্তর, গবেষণাগার, যন্ত্রপাতির ঘর – এসব জায়গা থেকে আরও অনেকে মিছিলে যোগ দিল। লঞ্চ প্যাডের চারপাশ ভিড় বেড়েই চলল। কেউ নড়ছে না, কথাও বলছে না।
ভিড়ের সবাই নিশ্চুপ হয়ে ছিল। শুধু নিশ্চুপ নয়, নিস্পন্দ যেন। হাত পা মাথা কিছুই নড়ছে না কারও। হৃৎস্পন্দনও যেন বন্ধ হয়ে আছে।
গম্ভীর গলা বলে চলল, “কিন্তু আনন্দের কথা, আমাদের ভুল ভাঙল। জানতে পেরেছি আমার ছেলের তেমন কিছু চোট লাগেনি। লুরু তার তার পোষা প্রাণীটিকে এই পৃথিবীর দু’জন অল্প বয়সী মানুষ খুঁজে পেয়েছে।”
“মানে আমরা!” মাইক বোনের কানে ফিসফিস করল।
বেশ কিছুক্ষণের জন্য নীরব রইল কণ্ঠস্বরটি। সম্ভবত সবাইকে বোঝার সময় দিচ্ছিল। তারপর আবার শুরু করল।
“এবার তোমরা নিজেদের ঘরে বা কাজে ফিরে যেতে পারো। কিন্তু কি বললাম মনে রেখো।”
দেখা গেল সবাই আবার নড়াচড়া করতে পারছে। কিন্তু সবাই এত ভয় পেয়েছে যে নিজেদের মধ্যে বিশেষ কথা বলছে না। বরং শূন্য আকাশে কোনও ভয়াবহ দৃশ্য উদয় হওয়ার আগেই যেন পালাতে পারলে বাঁচে।
কিন্তু প্রকাণ্ড মহাকাশ ঘাঁটি এলাকা তখনও নির্জীব রয়ে গেছে। একটাও আলো জ্বলছে না, কোনও মোটরের আওয়াজ নেই। আজানা শক্তির আবেশে যে বিদ্যুৎ বিভ্রাট হয়েছে তা ঠিক হওয়ার নাম নেই। সবকিছু থমকে আছে।
মাইক শুনে কিছুটা ধাতস্থ হল। “আমার মনে হয় তোমার বাবার কাছে কালো রঙের একটা বাক্স আছে যেটা অ্যাস্ট্রো মতো কিন্তু তার চেয়েও বড় আর পাওয়ারফুল। না হলে আমাদের মিসাইলগুলো ছুঁতে পর্যন্ত পারল না?”
ক্যাপ্টেন কার্সন নিজের মাথায় হাত বুলিয়ে বললেন, “আমাদের কাছে ওই কালো বাক্সটা থেকে বাঁচার মতো অনেক অনেক শক্তিশালী অস্ত্র আছে। আর আমি সেগুলো প্রয়োগের অর্ডার দিয়ে এসেছি।”
“নিশ্চিত হব কি করে? অ্যাস্ট্রো কি করতে পারে দেখার পর আমাদের বাঁচার একটাই উপায় হল স্টারশিপটাকে তাড়িয়ে দেওয়া। আমি ওটা দেখামাত্র ধ্বংস করার নির্দেশ দিয়েছি।”
মলি চিৎকার করল, “তাহলে আগেরটা ক্যানসেল করতে আর একটা অর্ডার দাও বাবা।”
“তা ছাড়া আটকাবে কি করে? ওই কালো বাক্সটায় তো কোনও কিছুরই এফেক্ট হচ্ছে না।”
“আমি প্রফেসর গ্লীমকে সান ফার্নেসে পাঠিয়েছি। উনি স্টার শিপের গায়ে সান মিরর তাক করবেন। এখন তো তাঁর সঙ্গে আর যোগাযোগ করা যাবে না। সময়ও নেই…অ্যাটাক বন্ধ করার মেসেজ পাঠানো সম্ভব নয়। ”
মলি গোঙানির স্বরে বলল, “কিন্তু খবরটা প্রফেসরকে দিতেই হবে, যে করে হোক। ফোন বা রেডিও চলার মতো ইলেক্ট্রিসিটি নেই যখন তখন ড্রাম বাজাও, ধোঁয়ার সিগন্যাল দাও। কিছু একটা করো…”
মলির মাথায় মনে হয় কিছু একটা উদয় হয়েছে। ব্যাপারটা ধরে ফেলল, “আয়না! বাবা, আয়নাটাকে যুদ্ধ বাধানোর বদলে যুদ্ধ থামানোর কাজে লাগানো যায় না? ধরো আমরা যদি ওর সবচেয়ে উঁচু গ্যান্ট্রিতে চাপি?”
আয়নাটা এমনভাবে রাখা যে সূর্যের আলো প্রতিফলিত হয়ে চোখ ঝলসে দিচ্ছে। মাইক নিজের শার্ট খুলে সেটাকে শাটারের মতো ঝুলিয়ে দিল। এবার ওই শাটার খোলা বন্ধ করে আন্তর্জাতিক ড্যাশ আর ডট কোড পাঠানো যাবে।
দূরের পাহাড়ে তলোয়ারের মতো চলন্ত আলোর ঝলকানি ইঙ্গিত দিল সূর্য দর্পণটিকে নির্দিষ্ট দিকে ঘোরানো হল। তার মানে গ্লীম ক্যাপ্টেনের সিগন্যাল দেখতে পাননি। সূর্যের অপরিমেয় উত্তাপ জমা হচ্ছে তাতে যার বিধ্বংসী ক্ষমতা অস্ত্র ঠাসা রকেটের চেয়ে কম নয়।
ক্যাপ্টেন কার্সন চাপা গলায় গরগর করলেন, “গ্লীম মেসেজটা দেখতেই পায়নি। এই দুপুরের রোদে দূর থেকে বিন্দুর মতো ফ্লাশ চোখে পড়ে নাকি?”
“কিন্তু আমাদের চেষ্টা চালিয়ে যেতে হবে স্যর, যতক্ষণ সময় আছে থামার ঝুঁকি নেওয়া যাবে না।” বলল লুরু
ক্যাপ্টেন কার্সন লাগাতার চেষ্টা চালিয়ে গেলেন, “শাটার বন্ধ করো…শাটার বন্ধ…আমায় পড়া যাচ্ছে গ্লীম? শাটারগুলো বন্ধ করো।”
শাটার বন্ধ…শাটার বন্ধ…আমায় পড়তে পারছ গ্লীম?…শাটারগুলো বন্ধ করো।”
হঠাৎ সেই লম্বাটে আলোর ঝলক ম্লান হয়ে গেল। লম্বা আয়না যেটা সূর্যালোক কেন্দ্রীভূত করে সেটা শাটারে ঢাকা পড়েছে। তাদের আলোক-বার্তা ওপাশে পৌঁছেছে। গ্যান্ট্রির ওপর চারজনেই স্বস্তির শ্বাস ফেলল, খুব বাঁচা গেছে!
পাহাড় চূড়ায় একটা ছোট্ট উজ্জ্বল ফুটকি দপদপ শুরু করল। ফিরতি বার্তার শব্দ ভেসে এল। ক্যাপ্টেন পড়লেন, “শাটার আদেশ অনুযায়ী বন্ধ করা হয়েছে। অত কায়দার আর দরকার নেই ডিক কার্সন। কিন্তু ওখানে হচ্ছেটা কি ? একটা গবেষণাকেন্দ্রকে যোগাযোগের জন্য কোন আদ্যিকালের মতো হেলিওগ্রাফ ইউজ করতে হচ্ছে?”
মহাকাশ ঘাঁটির মানুষজন আবার যেন ঘুমের মধ্যে চলা শুরু করল। ক্যাপ্টেন কার্সন, তাঁর সৈনিকরা, ল্যাবরেটরি ও ওয়ার্কশপের বিজ্ঞানীরা, শ্রীমতী কার্সন, মাইক, মলি, এমনকি মলিদের টেরিয়ার আর লুরুর ক্যাটারপিলারটাও ঘুমন্ত পদযাত্রায় শামিল হল।
মলি চাপা গলায় প্রশ্ন করল, “কি করছে বল তো?”
মাইক একটু ভেবে বলল, “মনে হয় জায়গাটাকে পরীক্ষা করছে। মনে তো হয় ওদের খুব কিছু দেখার আছে। তারা ভালো করেই জানে লুরু পৃথিবীতে দিব্যি আছে।”
নিজের হাত বন্ধুত্বপূর্ণ ভঙ্গিতে তুলে রেগাস বলল, “তোমাদের নেতা আমার সামনে আসুক আর আমার ছেলেটাকে নিয়ে আসুক।”
ক্যাপ্টেন কার্সন মাথা ঝুঁকিয়ে বললেন, “স্যর, আপনি যদি শান্তিবার্তা নিয়ে এসে থাকেন তাহলে পৃথিবীতে আপনাদের স্বাগত।”
রেগাস হাসল, “তাই তো। আমরা নজর রাখছিলাম। আমায় ক্ষমা করবেন, যা দেখেছিলাম আমাদের ভালো লাগেনি।”
প্রফেসর গ্লীম ফার্নেস থেকে ফিরে এসে মাইকের পেছনে দাঁড়িয়ে ছিলেন। বললেন, “নক্ষত্র বাসীরা আমাদের চায় না খুব ভালো কথা..” তারপর ফিসফিসে বললেন, “কিন্তু এর মধ্যে মেজাজ বিগড়ানোর মতো কিছু না হলেই হল…”
প্রফেসর গ্লীমের বড় হাতটা মাইকের কাঁধে রাখলেন। “আমি এমনটাই আশঙ্কা করছিলাম।” গ্লীম চিৎকার করলেন, “না, একদম না! ছেড়ে দাও!”
মলি ভাইয়ের কানে চাপা গলায় বলল, “একদম না! আমি জানি প্রফেসর গ্লীম এসেছেন। ওনার পার্সন প্রোপেলার কাজ না করলে এত তাড়াতাড়ি এলেন কি করে? কিন্তু রকেটগুলোর কথা ভুলেও ভাবিস না। ওভাবে কিন্তু যুদ্ধ শুরু হয়ে যাবে।”
কিন্তু মাইক বুঝলেও আর কেউ যদি ব্যাপারটা লক্ষ্য করে থাকে আর সুযোগ বুঝে রকেটগুলো ছুঁড়ে দেয় তাহলে? ঘাবড়ে গিয়ে মানুষ অনেক হঠকারিতা করে ফেলে যার ফলে শান্তির সম্ভাবনা থাকলেও লড়াইয়ের দিকে মোড় নেয়।
মলি আর ভাবার জন্য অপেক্ষা করল না। ছুট লাগাল। এত জোরে সে এর আগে কখনও দৌড়য়নি। উপস্থিত সবাই কাণ্ড দেখে রীতিমতো ভয় পেয়ে গেল। সবাইকে অবাক করে সে নক্ষত্রলোকের মহাকাশযানটির মধ্যে ঢুকে পড়ল। এবার নিশ্চয়ই কেউ রকেট ছোঁড়ার নির্দেশ দেবে না।
“হ্যাঁ স্যর, যে ভাবে হোক, করবই।” মাইক দীর্ঘশ্বাস ফেলে বলল।
“ও আমার বোন। ওর বিশ্বাস আপনাদের জাহাজে গেলে আমরা যে আপনাদের ক্ষতি চাই না সেটা বোঝানো যাবে।”
এবার রেগাসের গর্জন থেমে মুখে মুচকি হাসি ফুটে উঠল। “তোমার কি ধারণা তোমরা আমাদের ক্ষতি করতে পারো? তবে তোমার বোনের সাহস আছে। বেশ, আমি অপেক্ষা করছি আমার ছেলের পুষ্যির জন্য।”
“কিন্তু আমাদের তো অত সময় নেই। একটা হেলিকপ্টার হয় না?”
মাইক চিন্তায় পড়ে গেল, “স্ক্যাফোল্ড না, হেলিকপ্টার না, অ্যাক্রোব্যাট নয়, এরোপ্লেনও নয়, বেলুন…….” মাইক চারপাশে চোখ ঘুরিয়ে আবহাওয়া স্টেশনে যে প্লাস্টিক বেলুন ব্যবহৃত হয় একটা দেখে লাফিয়ে উঠল, “আমরা তো ওটাতেও চড়তে পারি।”
অধ্যাপক মাইকের পিঠ চাপড়ে বললেন, “হতে পারে। বেলুনটা তোমায় তুলে পারবে মনে হয়।”
“আমাদের বদলে যে কেউ থাকলে এমনটাই করত বাবা।”
“কিন্তু কেউ তো নিজে থেকে এগিয়ে আসেনি তোদের মতো।”
মাইক লুরুকে বলল, “এবার তোমার নিজের জগতে ফেরার পালা। মনে হচ্ছে না, সময়টা একটু বাড়াতে পারলে ভালো হোত?”
সবাই হেসে উঠল। রেগাস ক্যাপ্টেনকে বলল, “আমি দেখছি যাতে অ্যাস্ট্রো আর ঝামেলা না পাকায়। মনে হচ্ছে শান্তি থাকাটাই যে মঙ্গল সেটা ও বুঝতে শুরু করেছে। যদিও আমাদের মধ্যে দূরত্ব অনেক তবু আপনাদের পৃথিবীবাসীর কাছে থেকেও আমাদের কিছু শেখার আছে।”
কার্সন অবাক হয়ে বললেন, “আপনারা তো আমাদের চেয়ে অনেক বেশি জানেন, তাই না?”
“আমাদের সভ্যতা হাসতে প্রায় ভুলে গিয়েছিল। আপনাদের মতো যদি জীবনের মজাদার দিকগুলো আমাদের চোখে পড়ত…”
মাইক মলির কানে কানে বলল, “এই কাজটা আমি দারুণ এনজয় করব। দূরদূরান্তরে নক্ষত্রলোকে গিয়ে তাদের শেখানো মজার জিনিষগুলো কি করে খুঁজে পেতে হয়।”
“আমিও…” মলি ফিক হেসে ফেলল। তারপরেই মনে পড়ল নক্ষত্রের লোকেরা অন্যের মনের কথা বুঝতে পারে।
“বাচ্চারা থাকলে হবেই। আপনি আমার সঙ্গে আসুন না, আমাদের স্পেস ট্রাভেলে কতটা প্রগ্রেস হয়েছে একটু দেখবেন চলুন। এই হট্টগোল থেকেও একটু সরে থাকতে পারবেন।”
মলি মনে মনে বলল, ‘এটা দারুণ হবে। করলে হয়’
মলি তাদের পরিকল্পনা কার্যকরী করতে বেশি উদ্বেল। ‘আমি একটা বাস্কেট আর কিছু খাবার নিয়ে আসি’
শ্রীমতী কার্সনও এসেছেন সঙ্গে। বললেন, “আমার মনে হয় ওরা হার্মফুল নয়। তবে আমার হয়ে কাজ করার আইডিয়াটা ঠিক মনে হচ্ছে না।”
রেগাস মহাকাশ গবেষণাকেন্দ্রের ভেতর থেকে ক্যাপ্টেন কার্সন ও অধ্যাপক গ্লীমের সঙ্গে বাইরে এসেছে। মন্তব্য করল, “বেশ ভালো। আপনারা তো মহাকাশ গবেষণার সঠিক পথেই এগোচ্ছেন। আমারা যেটা দেখাতে পারি….” বলতে বলতে তার গম্ভীর মুখ হাসিতে ভরে উঠল। তর্জনী ও আর বুড়ো আঙুল দিয়ে বৃত্তাকার মূদ্রায় দারুণ অভিব্যক্তি ফুটিয়ে তুলে কথা শেষ করল, “এই ব্যাগে সেটা আছে।”
জনতার দিকে হাত তুলে রেগাস ঘোষণা করল, “এবার আমাদের লম্বা পথ পাড়ি দিতে হবে। খুব শিগগিরি হয়তো আমাদের মহাকাশে দেখা হবে।”
সবাই উৎসাহে হৈ হৈ করে উঠল। মানুষের উচ্চগ্রামের গলা উত্তেজনায় আরো চড়ল। পৃথিবীতে এবার নতুন যুগের সূচনা হতে চলেছে। বহিশত্রুর আক্রমণ প্রতিহত করার জন্য তৈরি রকেটগুলো অদূর ভবিষ্যতে মহাকাশ পাড়ি দিতে কাজে লাগানো হবে।
“আমি বিদায় বলব না। আমি জানি আমাদের আবার দেখা হবে, আর তাতে খুব দেরি নেই।” লুরু মাইক আর মলিকে বলল।
শ্রীমতি কার্সন এগিয়ে গিয়ে লুরুর হাতে একটা মোড়ক ধরিয়ে দিলেন। “ভালো থেকেও লুরু। তোমার পছন্দের কিছু কুকি আমাদের পৃথিবীতে তৈরি।”
ক্যাপ্টেন কার্সনের হাত জড়িয়ে বলল, “আপনাকেও অনেক ধন্যবাদ স্যর।” তারপর প্রফেসর গ্লীমকে বলল, “ভবিষ্যতে আকাশে নিজস্ব যান নিয়ে ভাসার আগে আপনার কাছে থেকে শিডিউল জেনে নেব।”
লুরু তার সূক্ষ্ম আঙুল টুকরিতে ঢুকিয়ে দেখল। ছোট্ট কুকুর ছানা তার আুঁল চেটে দিতেই মুখটা খুশিতে ভরে গেল। বলল, “এই ছানাটাও বড় হয়ে নক্ষত্র-কুকুর হয়ে উঠবে।” তার গলায় বেশ আমুদে ভাব।
লুরু সিঁড়ি দিয়ে উঠে গেল। রোবটগুলো শেষবারের মতো সব পরখ করে দেখে নিল। শেষবারের মতো বিদায় নেওয়া হাত নাড়ানাড়ির পালা চুকতে প্রকাণহদ মহাকাশযানটার দরজা বন্ধ হল।
শাহাদাত হোসাইন
মহাজাগতিক প্রাণীদের সাথে শান্তি চুক্তি কল্পনা যায়। কিন্তু আমরা মানুষ হয়েও যেন নিজেদের মধ্যে তা কল্পনা করতে পারি না। আপসোস আমাদের বিবেক হীনতার জন্য।
অন্ধকারের উৎস হতে
ওটা ভালোদের জায়গা নয়
সত্যজিতের ছবির কল্পবিশ্ব
কল্পবিজ্ঞান পরিভাষা কোষ
পৃথিবীর গড় তাপমাত্রার একটি সময় সরণী
গ্রন্থ সমালোচনা – অপার্থিব – অনিন্দ্য সেনগুপ্ত
স্টার ওয়ার্স – দ্য ফ্রোজেন ওয়ার্ল্ড অব ওটা
কল্পবিজ্ঞানের ওয়ার্কশপ ও কনফারেন্স - পূর্ব ভারতে এই প্রথম। ২২ থেকে ২৪শে নভেম্বর, ২০১৮। সবার জন্যে অবাধ প্রবেশ। থিম - ফ্র্যাঙ্কেনস্টেইনের ২০০ বছর। আরো জানতে ক্লিক করুন এখানে।
সদ্য প্রকাশিত কল্পবিশ্ব উপন্যাস পর্ব ১ কিনতে ক্লিক করুন এখানে। ভারতের যে কোন প্রান্তে শিপিং বিনামূল্যে।
কল্পবিশ্বের পুরোনো সংখ্যার ইপাব ও মোবি ইবুক কেনার জন্যে ক্লিক করুন এখানে।
জেমস পটার অ্যান্ড দ্য হল অফ এল্ডারস ক্রসিং – পার্ট ১০
জেমস পটার অ্যান্ড দ্য হল অফ এল্ডারস ক্রসিং – পার্ট ৪
Categories Select Category অনুগল্প (5) অনুবাদ গল্প (47) আলোচনা (2) ইনফোগ্রাফিক (1) ইন্টারভিউ (2) উপন্যাস (18) কবিতা (7) কমিকস (27) ক্যুইজ (9) গল্প (133) ধারাবাহিক উপন্যাস (15) প্রচ্ছদ (1) প্রচ্ছদ কাহিনি (20) প্রবন্ধ (35) বড় গল্প (13) বিশেষ আকর্ষণ (34) লিমেরিক (3) সমালোচনা (20) সম্পাদকীয় (11) স্মৃতিচারণ (9)
উত্তরাধিকার – ওয়েবসাহিত্য পুরস্কার ২০১৮
পাথর-পার্চমেন্ট, কাগজ, পর্দা—মাধ্যম বদলে যায়। সাহিত্য বেঁচে থাকে। নতুন ইলেকট্রনিক মাধ্যমে বাংলা সাহিত্যের নবজন্ম ঘটে চলেছে এখন। এ-সাহিত্যের সেই উত্তরাধিকারীর অস্তিত্ত্বকে বিনম্র স্বীকৃতি দিতে শুরু হল বার্ষিক উত্তরাধিকার ওয়েবসাহিত্য পুরস্কার।
ফেসবুকে আমরা
ইমেল: kalpabiswa.kalpabijnan@gmail.com
ফেসবুকে আমাদের পাবেনঃ
Copyright © 2018 কল্পবিশ্ব পত্রিকা. All rights reserved.